കൊടും കാട്ടില് ട്രെയിനിലൂടെ ഒരു ചായ സഫാരി: ജംഗിള് ടി സഫാരിക്ക് തുടക്കം കുറിച്ച് ഇന്ത്യന് റെയില്വേ കൊല്ക്കത്ത: റെയില്വെ സ്റ്റേഷനിലെത്തിയാല് ഒരു ചായകുടിക്കണമെന്ന് ആഗ്രഹിക്കാത്തവര് അപൂര്വ്വമാണ്. യാത്രയുടെ തുടക്കത്തിലോ യാത്രക്കിടയിലോ ഇന്ത്യയിലെ റെയില്വെ സ്റ്റേഷനുകളില് നിന്ന് ചായകുടിക്കാത്തവരായി ആരും തന്നെ ഉണ്ടാവില്ല.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ എന്നാലിപ്പോള് വിനോദ സഞ്ചാരം കൂടി ലക്ഷ്യമിട്ട്, പതിവുരീതികളെ തട്ടി മാറ്റി മാറ്റത്തിലേക്ക് ചൂളം വിളിക്കുകയാണ് ഇന്ത്യന് റെയില്വെ. കൊടും കാട്ടിലൂടെയുള്ള ഒരു ചായ സഫാരിക്കാണ് റെയില്വേ തുടക്കം കുറിച്ചിരിക്കുന്നത്. ഡാര്ജിലിംഗ് ഹിമാലയന് മലനിരകളിലെ കൊടുംവനത്തിലൂടെ ചായകുടിച്ചുകൊണ്ട് ഇനി യാത്ര ആരംഭിക്കാം. കൊറോണ മഹാമാരി പ്രതിസന്ധിയിലാക്കിയ വിനോദസഞ്ചാര മേഖലയെ ഉത്തേജിപ്പിക്കുകയാണ് ജംഗിള് ടീ സവാരിയിലൂടെ റെയില്വേ ലക്ഷ്യമിടുന്നത്. സിലിഗുരി ജംങ്ഷന് മുതല് റോങ്തോംഗ് വരെയാണ് യാത്ര ചെയ്യാന് സാധിക്കുക. വിനോദ സഞ്ചാരികള്ക്ക് പുറമെ നഗരവാസികള്ക്കും ട്രെയിനില് യാത്ര ചെയ്യാം. ജനങ്ങളുടെ ചായ കുടിച്ചുകൊണ്ടുള്ള ട്രെയിന് യാത്ര മുന്നില് കണ്ടാണ് കാട്ടിലൂടെയുള്ള ചായ സഫാരിക്കും റെയില്വെ തുടക്കിമിട്ടത്. കാട്ടിലൂടെയുള്ള ഒരു മുഴുനീള യാത്രയ്ക്ക് 970 രൂപയാണ് യാത്രാനിരക്കായി റെയില്വേ നിശ്ചയിച്ചിരിക്കുന്നത്. എല്ലാ ദിവസവും 2.45ന് ട്രെയിന് സിലിഗുരി ജംങ്ഷനില് നിന്നും പുറപ്പെടും. ഈ ട്രെയിനിലൂടെ സഞ്ചാരികള്ക്ക് മഹാനന്ദ വന്യജീവി സങ്കേതത്തിലേയും തേയില തോട്ടങ്ങളുടേയും കുന്നുകളുടേയും ഭംഗി ചായയും ലഘു ഭക്ഷണവും കഴിച്ചുകൊണ്ട് ആസ്വദിക്കാനാകും. ഇന്നലെയാണ് ജംഗിള് ടി സഫാരി ഔദ്യോഗികമായി വിനോദ സഞ്ചാരികളുമായി യാത്ര ആരംഭിച്ചത്. മൂന്ന് മണിക്കൂര് നേരമുള്ള യാത്രയാണിത്. നേരത്തെ ആരംഭിച്ച പദ്ധതിയാണ് ജംഗിള് ടി സഫാരി. എന്നാല് അന്ന് പ്രതീക്ഷിച്ചത്ര യാത്രക്കാരേയും വിനോദ സഞ്ചാരികളേയും ആകര്ഷിക്കാന് സാധിച്ചില്ല. ആ സമയത്തായിരുന്നു കൊറോണ മഹാമാരിയും പൊട്ടിപ്പുറപ്പെടുന്നത്. ഇത് ജംഗിള് ടി സഫാരിയുടെ വളര്ച്ചയെ പ്രതികൂലമായി ബാധിച്ചു. എന്നാലിപ്പോഴുള്ള രണ്ടാം വരവിന് വലിയ സ്വീകാര്യതയാണ് ലഭിച്ചിരിക്കുന്നതെന്ന് റെയില്വേ അധികൃതര് അറിയിച്ചു.